El jardí de la Devesa del Castell obri les portes, el 2024, en caps de setmana alterns
2025-07-24

El jardí de la Devesa del Castell de Burjassot, seu del Col·legi Major Sant Joan de Ribera, continuarà obrint les seues portes, el 2024, per a delit de la ciutadania i dels visitants, durant dos caps de setmana al mes. Eixos dies, aquelles persones que així ho desitgen podran gaudir d’este pulmó verd, situat en una de les entrades del municipi, que lluïx arbres centenaris i vegetació autòctona.

El jardí obri al públic els dissabtes i els diumenges amb periodicitat quinzenal. El pròxim cap de setmana a obrir serà el del dissabte 20 i el diumenge 21 de gener. Al febrer, els caps de setmana que obrirà seran els del 3 i el 4 i el 17 i 18 passant al mes de març en el qual, en esta ocasió, i pel fet que enguany és de traspàs, obrirà durant tres caps de setmana: el 2 i el 3, el 16 i el 17 i el 30 i el 31. A l’abril, obrirà el cap de setmana del 13 i el 14 i el del 27 i el 28.

L’horari del jardí és, de gener a abril de 10.00 a 19.30 hores, mentre que de maig a setembre estarà obert de 10.00 a 20.30 hores. El mes d’octubre, el jardí torna al seu horari d’hivern, de 10.00 a 19.30 hores, fins al mes de desembre.

Entrant en la primavera, el mes de maig, el jardí obrirà els dies 11 i 12 i 25 i 26 i, al juny, estarà obert els caps de setmana del 8 i el 9 i del 22 i 23. Al juliol, obrirà l’els dissabtes 6 i 20 i els diumenges 7 i 21 mentre que a l’agost obrirà els dies 3 i 4, 17 i 18 i 31.

El primer diumenge de setembre, el dia 1, també s’obrirà esta preciosa zona verda i, ja a l’octubre, farà el propi els caps de setmana del 12 i el 13 i del 26 i 27. Per a finalitzar l’any, al novembre obrirà els dies 9 i 10 i 23 i 24 i, al desembre, els caps de setmana del 7 i 8 i 21 i 22.